14. Anlægsbevilling - Cykelstiløsning langs [adresse] (Åben)
Tidl. politisk behandling
Forventet sagsgang
TM-U, ØK, BY
Lovgrundlag
Lov om offentlige veje
SAGENS INDHOLD
Byrådet skal i denne sag tage stilling til en anlægsbevilling på 3,6 mio. kr. til etablering af en ca. 1,3 km 
lang cykelsti langs [adresse] mellem Hadsten og [adresse]. Cykelstien indgår i Budget 2022-2025, 
hvor der er afsat i alt 3,6 mio. kr. til etablering af en cykelstiløsning. Der er afsat rådighedsbeløb på 1,8 
mio. kr. i 2022 og yderligere 1,8 mio. i 2023. 
Byrådet skal tage stilling til valg af placering af cykelstien, da den foreløbige skitseprojektering peger på 
to muligheder. De to cykelstiløsninger, der er vist på vedlagte bilag, er placeret i den sydlige side af 
[adresse], således at der skabes forbindelse mellem den eksisterende sti ved [adresse] og 
[adresse]. De to forslag er sammenfaldende ved tilslutninger til Hadsten og [adresse]
Cykelstien kan etableres i 2022-2023 og kan forventeligt ibrugtages medio 2023.
VURDERING
Teknik og Miljø har undersøgt den linjeføring, der var baggrund for vedtagelsen af budgettet. Placeringen 
af stiforløbet er vist på bilaget med rød.
Den røde viste placering forløber over en stækning på ca. 150 meter tæt på [adresse]. Placeringen af 
stien syd om bygningerne på ejendommen matr. nr. 24a er valgt da det umiddelbart ville være vanskeligt 
at få plads til cykelstien ved vejen. En placering af stien længere mod syd i forhold til vejens placering vil 
medføre en betydelig risiko for, at stien anlægges på arealer med dårlige jordbundsforhold. Det indebærer 
derfor en øget risiko for væsentlige omkostninger til udskiftning af jord. 
Placeringen markeret med rød gennemskærer matr. nr. 24a mellem ejendommen og [adresse] samt 
et rekreativt område, hvilket vil medføre, at lodsejeres adgang til området ændres. Det rekreative område 
henligger som eng og mose. Fra stien vil der opstå indkig til ejendommen, da stien gennemskærer 
ejendommens have. Teknik og Miljø vurderer på den baggrund, at kommunen vil skulle betale en betydelig 
højere erstatning for erhvervelse af arealet.
Den viste placering vil medføre, at der skal etableres et ekstra sti-stykke på ca. 70 meter, således at 
beboere ved [adresse] 23, 24, 25 og 27 kan tilgå stiforbindelsen.
Den viste placering gennemskærer desuden matr. nr. 28a på en måde, som vil vanskeliggøre fremadrettet 
landbrugsdrift.
Teknik og Miljø vurderer på den baggrund, at kommunen vil skulle erhverve mere jord end det areal, som 
skal anvendes til stien.
Sagsnr. EMN-2021-03021
DokID: 2533006
Sagsbehandler pela
Byråd
29-03-2022 19:00
I lyset af udfordringerne med den beskrevne placering af cykelstien, har Teknik og Miljø set på en alternativ 
placering. Den alternative placering er vist med grøn stiplet linjeføring i bilaget. 
Ved at tilpasse og forlægge Bavnehøjvejs vejforløb er det muligt at placere stien langs vejen. Dermed 
opnås et mere naturligt parallelt forløb. Selve forlægningen af [adresse] vil ske over en samlet strækning 
på ca. 600 meter. Den alternative placering medfører, at der skal laves mindre indgreb i haver og indkørsler. 
Det vil forventeligt give mindre udgifter til erstatning for disse indgreb, og løsningen kan laves for det afsatte 
beløb til cykelstien. 
Teknik og Miljø vurderer, at det alternative stiforløb vil fremstå mere trygt at benytte, når det er mørkt. Det 
kan forventes, at flere vil gøre brug af stien, når den ligger langs vejen fremfor løsningen, hvor stien føres 
ned til [adresse].
Teknik og Miljø vurderer, at den alternative placering minimerer risikoen for at møde dårlig underbund, idet 
stien flyttes længere væk fra å-løbet. Derudover gennemskærer den alternative placering matriklerne på 
en mere hensigtsmæssig måde, så der fortsat kan opretholdes landbrugsdrift. 
Teknik og Miljø vurderer, at begge cykelstiløsninger vil forbedre forholdene for cyklister, der færdes mellem 
Hadsten og [adresse]. Teknik og Miljø anbefaler løsningen med den alternative placering.
Anlægsarbejdet forventes at følge nedenstående tidsplan, hvor det forventes, at den nye cykelsti kan tages 
i brug medio 2023. Vejrliget kan betyde, at tidsplanen for anlægsarbejdet ikke kan overholdes.
Aktivitet
April
2022
Maj – Juli
2022
Aug. – Dec.
2022
Jan. – Feb. 
2023
Mar. – Aug.
2023
Rådgiver udbud
X
Skitseprojekt
X
Detail projektering
X
Udbud / licitation
X
Anlægsarbejde
X
Realiseringen af cykelstiprojektet vil medføre en øget CO2-udledning, da særligt etableringen af cykelstien 
kræver et omfattende anlægsarbejde. Når stien er etableret, kan der blive en mindre CO2-udledning, 
såfremt cykelstien benyttes som alternativ til bilkørsel.
ØKONOMI
Cykelstiløsningen langs [adresse] vurderes at koste 3,6 mio. kr. Der er afsat et samlet rådighedsbeløb 
på 3,6 mio. kr. i Budget 2022-25 fordelt med 1,8 mio. kr. i 2022 og 1,8 mio. kr. i 2023. (A-234)
De forventede udgifter fremgår nedenfor:
Anlægsudgift
Kr.
Ekstern Rådgiver
400.000
Forundersøgelser m.v.
150.000
Lotte Holst
300.000
Anlæggelse af cykelsti 
2.750.000
Samlet anlægsudgift
3.600.000
Såfremt Byrådet godkender anlægsbevillingen på 3,6 mio. kr., vil det afsatte rådighedsbeløb på 1,8 mio. 
kr. i 2023 være forhåndsprioriteret i Budget 2023-26.
De afledte driftsudgifter til den nye cykelstiforbindelse vurderes til 36.000 kr. pr. år fra 2024 og frem. Beløbet 
er indarbejdet i Budget 2022-25.
INDDRAGELSE
Områdets beboere vil blive orienteret i forbindelse med skitseprojekt, detailprojekt, arealerhvervelse og 
udførsel.
INDSTILLING
Direktøren for Teknik og Miljø indstiller for Byrådet:
1.
At godkende en anlægsbevilling på 3,6 mio. kr. til cykelstiløsningen langs [adresse] finansieret af 
det afsatte rådighedsbeløb på i alt 3,6 mio. kr. i Budget 2022–25. 
2.
At godkende cykelstiløsningen med den alternative placering af stien som vist med grøn stiplet 
linjeføring på kortbilaget.
3.
At godkende, at der kan igangsættes en ekspropriationsprocedure til erhvervelse af det nødvendige 
areal til cykelstiløsningen.
BESLUTNING
Teknik- og Miljøudvalget, 9. marts 2022: 
Fraværende: Ingen
Indstilles godkendt.
Økonomiudvalget, 22. marts 2022:
Fraværende: Ingen
Indstilles godkendt. 
Byrådet, 29. marts 2022:
Fraværende: Ingen
Godkendt. 
Bilag
1.
Kortbilag - Oversigt vedr. sti langs [adresse] (2575765)
